
บุฟเฟ่ต์อาหารญี่ปุ่นระดับพรีเมี่ยม มีให้เลือกกว่า 150 รายการ แซลมอนสด มากุโระ เนื้อวากิว ปลาไหล เอ็นกาวะ ฯลฯ ในราคาเพียง 539 บาท คุ้มกว่านี้หาที่ไหนไม่ได้แล้ว

ร้าน Tsunami สาขาชัยพฤกษ์ตั้งอยู่ที่ซ.ชัยพฤกษ์1 จากสุขุมวิทเลี้ยวเข้าไป 20 เมตร ร้านจะอยู่ซ้ายมือ เพื่อนๆ สามารถจอดรถหน้าร้าน หรือที่ลานจอดรถของโรงแรมชัยฤกษ์สวีทที่อยู่ถัดจากร้านไป 20 เมตรได้เลยครับ ต้องเกริ่นก่อนว่า เมื่อวันก่อนพี่ตากล้องเพิ่งมาโม้กับผมว่า อาหารญี่ปุ่นนี่เด็ดจริง ประเด็นคือแกไปเที่ยวญี่ปุ่นบ่อยไง แกก็เลยมาเล่าประสบการณ์ให้ฟัง ไอ้เราพอได้ยินเรื่องอาหารญี่ปุ่นก็เกิดใจครึ้มอยากจะกินขึ้นมาทันทีบังเอิ๊ญ บังเอิญ ด้วยอิทธิฤทธิ์ของเจ้าแม่นาคีหรืออะไรไม่ทราบ วันนี้จึงโชคดีได้มาทำตามสิ่งที่ใจปรารถนา

แน่นอนครับวันนี้เราอยู่กันที่ร้าน Tsunami Sushi Buffet สาขาซ.ชัยพฤกษ์1 (พัทยา) บุฟเฟ่ต์อาหารญี่ปุ่นพรีเมี่ยม ในราคาสุดคุ้ม เพียง 539 (net) เลือกสั่งได้ไม่อั้นกับเมนูอาหารกว่า 150 รายการ ซึ่งมีทั้งแซลมอนสด มากุโระ เนื้อวากิว ปลาไหล เอ็นกาวะ ฯลฯ รวมเครื่องดื่มด้วย บอกเลยว่าหาที่ไหนคุ้มราคากว่านี้ไม่มีอีกแล้ว อะเฮื่อ !!

คือวันนี้ที่ร้าน Tsunami Sushi Buffetนัดเรา 8 โมงครึ่ง ซึ่งเป็นอะไรที่เช้ามากๆ ผมและพี่ตากล้องจึงเดินเข้าร้านในสภาพงัวเงีย+ขอบตาช้ำๆ พี่เจ้าของร้านเห็นก็แอบตกใจเล็กๆ เหมือนเจอผีดิบในเรื่อง The Walking Dead มองไปรอบๆ ก็สังเกตว่าตัวร้านขนาดกำลังดี ไม่ใหญ่โตจนเกินไป ให้ความรู้สึกอบอุ่น ง่ายๆ สบายๆ ชิลล์ๆ ฟิลแบบใส่รองเท้าแตะมากินแล้วไม่เขินเด็กเสิร์ฟ

มีโซนเคาน์เตอร์ให้นั่งด้วยสำหรับใครที่ชอบความเป็นส่วนตัว อารมณ์ว่ามาคนเดียวแล้วบรรเทาความเขินลงไปได้เยอะ แฟนอ่ะมี แต่แค่ไม่มาเฉยๆ หรือจะเลือกนั่งโต๊ะธรรมดาก็ได้ ไม่ว่ากัน แล้วแต่จะเลือก 

หลังจากพูดคุยกับพี่เจ้าของร้านเสร็จ อาหารก็ทยอยมาเสิร์ฟ จากที่งัวเงียๆ นี่ตื่นเลย! ไม่ใช่อะไรนะ หิว! แต่ละอย่างนี่น่ากินทั้งนั้น ทั้ง แซลมอนซาชิมิ แซลมอนโทโระ ปลามากุโระ อลาสก้าโรล ข้าวปั้นหน้าเนื้อวากิว เนื้อย่างเทริยากิ(เนื้อออสเตรเลีย) ข้าวปั้นหน้าปลาไหล ข้าวปั้นหน้าเอ็นกาวะ ปลาดิบรวม กุ้งเทมปุระ ยำไทยแซลมอน ปลาเงินทอดเกลือ และอีกมากมายนับไม่หมด 

พี่เจ้าของร้านยังบอกอีกด้วยว่าปลาแซลมอนที่ร้าน เป็นปลาสด ไม่แช่แข็ง บินตรงมาจากนอร์เวย์สัปดาห์ละ 2 วัน ส่วนอาหารอื่นๆ ที่ร้านก็ใช้ของมีคุณภาพคุ้มค่าราคาแน่นอน มีให้เลือกกว่า 150 เมนู ทั้งซูชิ ซาชิมิ เมนูย่าง เมนูทอด ของทานเล่น ข้าวหน้า ทั้งหมดทั้งมวลในราคาเพียง 539 บาท รวมเครื่องดื่มและไอศครีม จัดไป! 

มากุโระซาชิมิ ปาดวาซาบินิดหน่อย จิ้มโชยุนิดนึง เด็ดเลย พี่ตากล้องบอก ถ่ายไปกินไปแบบนี้เขาเรียก ‘สายดอย’ อารมณ์ประมาณว่า เต๊าะกิน 

เนื้อวากิวของเรายังไม่จบ กับนี่เลย ข้าวปั้นหน้าเนื้อวากิว เผลอเดินไปข้างนอกแป๊ปเดียวกลับมาหายซะงั้น เงยหน้ามาเห็นทีมงานเคี้ยวหมุบๆ โอเค ยังไม่ทันได้ชิมแต่ก็พอจะรู้ว่าเด็ดแค่ไหน ขนาดเพื่อนเรายังอดใจไม่ไหว

ของทานเล่นที่นี่รสชาติไม่ใช่เล่นๆ อย่าง ครีบหอยเชลล์ ทาโกะจัง กิมจิ แมงกะพรุนน้ำมันงา และอื่นๆ อีกมากมายที่ทางร้านได้คัดสรรมาให้เราได้เลือกทาน แค่นี้ก็กินกันไม่ไหวแล้ว

สรุปโปรเจ็คลดความอ้วนของเราก็ถูกล้มเลิกโครงการไปทันที เมื่อมาเจอบุฟเฟ่ต์อาหารญี่ปุ่นร้าน Tsunami Sushi Buffet พัทยา คุ้มกว่านี้มีอีกไหม ถามใจเธอดู 539 บาท กินได้ทุกอย่าง กว่า 150 เมนู แต่ละเมนูมีเอกลักษณ์ที่แตกต่างกันออกไป แถมร้านยังการันตีอีกด้วยว่าใช้ของคุณภาพไม่มีไก่กา คิดดูแล้วกันว่าคุ้มไหม สำหรับผมแล้ว ต้องกลับไปซ้ำร้านนี้อีกแน่นอน

การเดินทาง หากมาจากกรุงเทพ ให้วิ่งถนนสุขุมวิทมาจนถึง แยกชัยพฤกษ์ เลี้ยวขวาเข้าไป ตรงไปเพียง 20 เมตรร้านอยู่ซ้ายมือ เพื่อนๆ สามารถจอดรถหน้าร้านได้เลยครับ หรือเลยร้านไป 20 เมตรมีลานจอดของโรงแรมชัยพฤกษ์สวีทก็เข้าไปจอดได้ครับ

